תינוקות אינם מבינים את המשמעות של גירושי הוריהם. יחד עם זאת, הם יכולים לשים לב לכך שמשהו השתנה בשגרת החיים שלהם. כמו כן, הגירושין משפיעים, מן הסתם, גם על ההורים עצמם, מה שעלול לגרום להם להעניק לילדיהם תשומת לב פחותה משהוענקה לפני הגירושין, עקב מצב רוח ירוד והצורך בהסתגלות למצב החדש. ההפחתה במתן תשומת הלב יכולה לגרום לפגיעה בהתפתחות הנפשית של אותם תינוקות, באופן שיגרום להם לקושי ביצירת קשרים עם אחרים, וכן עשוי לגרום להם לחוסר תיאבון, לכעס לעתים קרובות, וכן לפיתוח חרדת נטישה.